
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1734 


28 Δεκεμβρίου 2001 


ΑΠΟΦΑΣΕΙΣ 


Αριθ. Ν.Σ.: 112/2001 

Τροποποίηση Εσωτερικού Οργανισμού Οργάνωσης και 
Λειτουργίας της Νομαρχιακής Αυτοδιοίκησης Πρέβε¬ 
ζας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΠΡΕΒΕΖΑΣ 

Έχοντας υπ’ όψιν: 

1. Τις διατάξεις των άρθρων 49-57, 104 και 115 του 
Π.Δ. 30/96 (ΦΕΚ Α'21) Κώδικας Νομαρχιακής Αυτοδιοί¬ 
κησης. 

2. Τις διατάξεις του άρθρου 20 του Ν.2503/1997 «Νέοι 
Οργανισμοί Υπουργείων και Ν.Π.Δ.Δ.» και τις επ’ αυτού 
οδηγίες, που παρέχονται με την αριθ. Δ.Ο.Α./Φ.ΟΙ/ 
10/16641/15 Ιουλίου 1997 εγκύκλιο του Υπουργείου Εσω¬ 
τερικών, Δημόσιας Διοίκησης και Αποκέντρωσης. 

3. Τηναριθμ. 113/2001 (ΦΕΚ 112/5.2.2001) απόφαση 
του Νομαρχιακού Συμβουλίου Πρέβεζας, με την οποία 
ψηφίστηκε ο Εσωτερικός Οργανισμός Οργάνωσης και 
Λειτουργίας της Νομαρχιακής Αυτοδιοίκησης Πρέβε¬ 
ζας. 

4. Την αριθμ. 105/11.12.2001 απόφαση του Νομαρ¬ 
χιακού Συμβουλίου, για τη συγκρότηση Επιτροπής και 
τη σύνταξη μελέτης τροποποίησης του ανωτέρω Οργα¬ 
νισμού. 

5. Την από 7.12.2001 μελέτη (πρακτικό) επιτροπής 
που συγκροτήθηκε, για τον ανωτέρω σκοπό. 

Ψηφίζει την τροποποίηση του Εσωτερικού Οργανι¬ 
σμού Οργάνωσης και Λειτουργίας της Νομαρχιακής 
Αυτοδιοίκησης Πρέβεζας, η οποία έχει ως ακολούθως: 

ΑΡΘΡΟ 1 

Στο άρθρο 1 Βασική Διάρθρωση προστίθεται: 

Συστήνεται μία Γενική Διεύθυνση στην οποία υπάγο¬ 
νται όλες οι Διευθύνσεις της Ν.Α. Πρέβεζας. 

Τροποποιείται η παράγραφος Β 1.4 Διεύθυνση Αλιεί¬ 
ας. 

ΑΡΘΡΟ 2 

Τροποποιείται το άρθρο 3 ΔΙΕΥΘΥΝΣΗ ΓΕΩΡΓΙΚΗΣ 
ΑΝΑΠΤΥΞΗΣ ως εξής: 

1. Καταργούνται τα Κέντρα Επαγγελματικής Γεωργι¬ 


κής Εκπαίδευσης (Κ.Ε.Γ.Ε.) Πρέβεζας - Σκεπαστού - 
Θεσπρωτικού. 

2. Στην παρ. ΣΤ Τμήμα Γεωργικής Ενημέρωσης- Γε¬ 
ωργικής Ανάπτυξης συνιστώνται τα τρία (3) γραφεία: 

(1) Γραφείο ΟΔΓΕ: Η διαχείριση προγραμμάτων Γε¬ 
ωργικού Προσανατολισμού και η παρακολούθηση των 
Γεωργικών Εκμεταλλεύσεων που εντάσσονται στα προ¬ 
γράμματα αυτά. 

(2) Γ ραφείο ΒΙΟΑ: Η συγκέντρωση των μικροοικονομι¬ 
κών στοιχείων για τη μελέτη των γεωργικών διαρθρώ¬ 
σεων στο επίπεδο της Γεωργικής Εκμετάλλευσης και 
τον προσδιορισμό του ύψους του Γεωργικού Εισοδή¬ 
ματος αυτής. 

(3) Γ ραφείο Νέων Αγροτών: Η παρακολούθηση της 
εφαρμογήςτων μέτρωνγιατους Νέους Αγρότες, η Ενη¬ 
μέρωση των Πολιτών και η υποβολή εισηγήσεων για τη 
βελτίωση του συστήματος των αναφερομένων μέτρων. 

3. Στην παράγραφο Η Τμήμα Οικονομικό, συνίσταται 
Γραφείο Μηχανογράφησης με αντικείμενο: Μηχανορ¬ 
γάνωση και εισαγωγή στοιχείων όλων των Γ εωργικών 
Προγραμμάτων και λοιπών Μηχανογραφικών εργασιών. 

ΑΡΘΡΟ 3 

Τροποποιείται το άρθρο 4 ως ακολούθως: 

ΔΙΕΥΘΥΝΣΗ ΚΤΗΝΙΑΤΡΙΚΗΣ 
Διάρθρωση - αρμοδιότητες 

I. Τη Διεύθυνση Κτηνιατρικής συγκροτούν τα εξής 
Τ μήματα και Γ ραφεία: 

Α. ΤΜΗΜΑ ΥΓΕΙΑΣ ΖΩΩΝ 

Β. ΤΜΗΜΑ ΚΤΗΝΙΑΤΡΙΚΗΣ ΑΝΤΙΛΗΨΗΣ- ΦΑΡΜΑ¬ 
ΚΩΝ- ΕΦΑΡΜΟΓΩΝ (Κ.Α.Φ.Ε.) 

Γ. ΤΜΗΜΑ ΚΤΗΝΙΑΤΡΙΚΗΣ ΔΗΜΟΣΙΑΣ ΥΓΕΙΑΣ ΚΑΙ 
ΕΛΕΓΧΟΥ ΤΡΟΦΙΜΩΝ (Κ.Δ.Υ.). 

Δ. ΓΡΑΦΕΙΟ ΔΙΟΙΚΗΤΙΚΟ - ΠΡΟΣΩΠΙΚΟ 

Ε. ΑΓΡΟΤΙΚΑ ΚΤΗΝΙΑΤΡΕΙΑ ΜΕ ΕΔΡΑ: α) Την ΠΡΕΒΕ¬ 
ΖΑ, β) Τον ΛΟΥΡΟ, γ) Το ΘΕΣΠΡΩΤΙΚΟ, δ) Την ΦΙΛΙΠ- 
ΠΙΑΔΑ, ε) Το ΚΑΝΑΛΑΚΙ 

II. Οι αρμοδιότητες της Διεύθυνσης Κτηνιατρικής εί¬ 
ναι: ασκεί εποπτεία όλων των δραστηριοτήτων που 
αφορούν την προστασία του ζωϊκού κεφαλαίου της Δη¬ 
μόσιας υγείας, την εφαρμογή της Εθνικής και Κοινοτι¬ 
κής Νομοθεσίας ως αυτές κατανέμονται μεταξύ των 
τμημάτων, γραφείων και των αγροτικών κτηνιατρείων: 

Α. ΤΜΗΜΑ ΥΓΕΙΑΣ ΖΩΩΝ 

(1) Η έρευνα και η μελέτη παντός θέματος σχετικά με 

την υγιεινή κατάσταση του ζωικού κεφαλαίου του Νο¬ 
μού (χερσαίου, υδρόβιου και αμφίβιου). 

(2) Η αυτεπάγγελτη επιθεώρηση της υγιεινής κατά¬ 
στασης του ζωικού κεφαλαίου του Νομού. 

(3) Η οργάνωση της παροχής νοσηλείας στα πάσχο- 
ντα από μη μεταδοτικά νοσήματα ζώα στο Νομό. 

(4) Η λήψη των ενδεικνυομένων σε κάθε περίπτωση 
μέτρωνγια την πρόληψη, διάγνωση, θεραπεία, καταπο¬ 
λέμηση και καταστολή των λοιμωδών και παρασιτικών 
νοσημάτωντων ζώων του Νομού. 

(5) Η μελέτη και η έρευνα παντός θέματος που αφο¬ 
ρά τις ζωοανθρωπονόσους και την επιζωοτιολοογία 
τους. 

(6) Η ευθύνη συντονισμού και η εποπτείατων εφαρ¬ 
μοζόμενων εξυγιαντικών προγραμμάτων στο Νομό 
(φυματίωση, βρουκέλλωση, λεύκωση των βοδινών, 
μελιταίου πυρετού των αιγοπροβάτων, εχινοκοκκία- 
σης, λύσσας, λεϊσμανίασης κ.λ.π.) που εκπονήθηκαν 
απ’ τις κεντρικές Κτηνιατρικές Υπηρεσίες του Υπουρ¬ 
γείου Γεωργίας. 

(7) Ο σχεδιασμός και η εκπόνηση προγραμμάτων προ¬ 
στασίας της υγείας του ζωικού κεφαλαίου, προστασίας 
της ζωικής παραγωγής και προστασίας της δημόσιας 
υγείας στο Νομό από πόσης φύσεως λοιμώδη και πα- 
ρασιτικά νοσήματα και η εισήγησή τους προς έγκριση 
στο Νομαρχιακό Συμβούλιο, καθώς και η ευθύνη συ¬ 
ντονισμού και εποπτεία υλοποίησής τους. 

(8) Ο έλεγχος των εισαγομένων και εξαγομένων ζώ- 
ντων ζώων και μη εδώδιμων προϊόντων ζωικής προέ¬ 
λευσης, με την έκδοση και έλεγχο των απαραίτητων κά¬ 
θε φορά υγειονομικών πιστοποιητικών που τα συνοδεύ¬ 
ουν. 

(9) Η μέριμνα για την Επιζωοτιολογική διερεύνηση 
των νοσημάτων των αγρίων ζώων που μπορούν να με¬ 
ταδοθούν και στον άνθρωπο ή τα λοιπά ζώα, καθώς και 
ο συντονισμός των ενεργειών με τους αρμόδιους φο¬ 
ρείς (δασικές Υπηρεσίες, ΟΤΑ, αστυνομικές αρχές, κυ¬ 
νηγετικοί σύλλογοι κ.λ.π.) για την λήψη κάθε αναγκαίου 
μέτρου που να αποτρέπει αποτελεσματικά την μετάδο¬ 
σή τους. 

(10) Συντονισμός και παρακολούθηση του ολοκληρω¬ 
μένου συστήματος διαχείρισης εκμεταλλεύσεων 
(Ο.Σ.Δ.Ε.) 

Β. ΤΜΗΜΑ ΚΤΗΝΙΑΤΡΙΚΗΣ ΑΝΤΙΛΗΨΗΣ - ΦΑΡΜΑ¬ 
ΚΩΝ - ΕΦΑΡΜΟΓΩΝ (Κ.Α.Φ.Ε.) 

(1) Η οργάνωση της τεχνητής σπερματέγχυσης, του 
συγχρονισμού του οίστρου, καθώς και κάθε νέας επι¬ 
στημονικής μεθόδου αναπαραγωγής των ζώων στο 
Νομό. 

(2) Η οργάνωση της καταπολέμησης των νοσημάτων 
αναπαραγωγής, μεταβολισμού, περιβάλλοντος και νεο¬ 
γέννητων ζώων στο Νομό. 

(3) Η μελέτη των πάσης φύσης στερητικών νοσημά¬ 
των των ζώων που οφείλονται σε διατροφικούς παρά¬ 
γοντες καθώς επίσης και των νοσημάτων σταβλισμού, 
και η οργάνωση μεθόδων αντιμετώπισής τους. 

(4) Η παροχή αδείας λειτουργίας και η εποπτεία των 
ιδιωτικών κτηνιατρικών κλινικών, ιατρείων ενδιαιτημά¬ 
των ζώων και καταστημάτων εν γένει διατήρησης, εμπο¬ 
ρίας, διακίνησης κ.λ.π. ζώων, καθώς και η παρακολού¬ 
θηση της άσκησης του ελεύθερου κτηνιατρικού επαγ¬ 
γέλματος στο Νομό. 


(5) Ο έλεγχος της νόμιμης κυκλοφορίας των κτηνια¬ 
τρικών φαρμακευτικών, βιολογικών, προσθετικών και 
φαρμακευτικών διαιτητικών προϊόντων κτηνιατρικής 
χρήσης, η λήψη δειγμάτων για τον ποιοτικό τους έλεγ¬ 
χο, καθώς και η παροχή άδειας εμπορίαςτωνπάσης φύ¬ 
σεως κτηνιατρικών φαρμάκων. 

(6) Έλεγχος Ζωοτροφών 

(7) Χορήγηση άδειας λειτουργίας σε εγκαταστάσεις 
παρασκευής Ζωοτροφών από υποπροϊόντα σφαγείων, 
αλλαντοποιείων κ.λ.π. 

(8) Η οργάνωση παροχής τεχνικών συμβούλων και 
επιστημονικής συμπαράστασης προς τους κτηνοτρό- 
φουςτου Νομού. 

(9) Η συγκέντρωση των πάσης φύσεως στοιχείων αρ¬ 
μοδιότητας κτηνιατρικής του Νομού, η ταξινόμηση και 
επεξεργασία τους σε συνεργασία με τα άλλα τμήματα 
της Δ/νσης. 

(10) Η έγκριση μελετών και σχεδίων εγκαταστάσεων 
κτηνοτροφικών εκμεταλλεύσεων. 

Γ. ΤΜΗΜΑ ΚΤΗΝΙΑΤΡΙΚΗΣ ΔΗΜΟΣΙΑΣ ΥΓΕΙΑΣ ΚΑΙ 
ΕΛΕΓΧΟΥ ΤΡΟΦΙΜΩΝ (Κ.Δ.Υ.) 

(1) Η κατάρτιση του προγράμματος εκτέλεσης κρεο- 
σκοπικού ελέγχου και αστυκτηνιατρικών επιθεωρήσε¬ 
ων, η παροχή τεχνικών συμβουλών στους ενεργούντες 
τους ελέγχους και τις επιθεωρήσεις και η παρακολού¬ 
θηση της καλής εκτέλεσής τους. 

(2) Η λήψη μέτρων για την προστασία του περιβάλλο¬ 
ντος από κτηνιατρικής πλευράς, η χορήγηση αδείας 
ίδρυσης και λειτουργίας μονάδων καταστροφής και 
αξιοποίηση πτωμάτων ζώων και γενικά η εποπτεία 
εφαρμογής της νομοθεσίας για την κτηνιατρική δημό¬ 
σια υγεία. 

(3) Η μέριμνα για την τήρηση των όρων υγιεινής και 
των λοιπών διατάξεων για τα σφαγεία, η διενέργεια του 
κρεοσκοπικού ελέγχου των σφαγίων ζώων, η εποπτεία 
της μεταφοράς των σφαγίων σε καταστήματα διάθεσής 
τους και η ρύθμιση σχετικών θεμάτων. 

(4) Η εκτέλεση κτηνιατρικών επιθεωρήσεων στις βιο¬ 
μηχανίες, βιοτεχνίες και καταστήματα παρασκευής, 
επεξεργασίας, συντήρησης, αποθήκευσης, διάθεσης 
και κατανάλωσης των ζωικών τροφίμων και η άσκηση 
ελέγχου και επιθεωρήσεων για την υγιεινή κατάσταση, 
την ποιότητα, την τεχνολογία και την καταλληλότητα 
των ζωικών τροφίμων αλιευμάτων και λοιπών ζώων που 
προορίζονται για τη διατροφή του ανθρώπου, καθώς 
και η λήψη σχετικών μέτρων. 

(5) Η διενέργεια κτηνιατρικής επιθεώρησης των εισα- 
γομένων ή εξαγομένων ζωικών τροφίμων στα σημεία ει¬ 
σόδου και εξόδου της χώρας, εφόσον δεν υπάρχει ειδι¬ 
κή σχετική υπηρεσία. 

(6) Η χορήγηση αδείας σκοπιμότητας ίδρυσης σφα¬ 
γείων και πτηνοσφαγείων ορισμένης δυναμικότητας. 

(7) Η χορήγηση αδείας λειτουργίας επιχειρήσεων κα¬ 
τάψυξης και συντήρησης κρεάτων και ιχθύων. 

(8) Η ρύθμιση θεμάτων που αφορούν την παστερίωση 
του γάλακτος, η χορήγηση αδείας λειτουργίας ωοσκο- 
πικού κέντρου και διάθεσης σε βιομηχανίες ωώνπου κα¬ 
τάσχονται ως κατάλληλα προς βρώση. 

Δ. ΓΡΑΦΕΙΟ ΔΙΟΙΚΗΤΙΚΟ - ΠΡΟΣΩΠΙΚΟ 

(1) Η παραλαβή, πρωτοκόλληση και συσχέτιση των ει¬ 
σερχομένων και εξερχομένων εγγράφων, η τήρηση του 
πρωτοκόλλου και του αρχείου, η διεκπεραίωση της αλ- 

ληλογραφίας η επικύρωση αντιγράφων και η εν γένει 
γραμματειακή εξυπη-ρέτηση της διεύθυνσης. 

(2) Η λογιστική παρακολούθηση του χρηματικού και 
υλικού και η αντιμετώπιση παντός οικονομικού, λογι¬ 
στικού και διαχειριστικού εν γένει θέματος της Διεύ¬ 
θυνσης και των υφισταμένων υπηρεσιακών μονάδων. 

Ε. ΑΓΡΟΤΙΚΑ ΚΤΗΝΙΑΤΡΕΙΑ ΜΕ ΕΔΡΑ: α) Την ΠΡΕ¬ 
ΒΕΖΑ, β) Τον ΛΟΥΡΟ, γ) Το ΘΕΣΠΡΩΤΙΚΟ, δ) Την ΦΙ- 
ΛΙΠΠΙΑΔΑ, ε) Το ΚΑΝΑΛΑΚΙ 

(1) Τη διενέργεια επιζωοτολογικών ερευνών (κατοι¬ 
κίδιων και αγρίων ζώων) αυτεπάγγελτα ή σε περιπτώ¬ 
σεις εμφανίσεως επιζωοτιών. 

(2) Τη διάγνωση καθώς και την εφαρμογή των μέ¬ 
τρων που προβλέπονται για την πρόληψη και καταπο¬ 
λέμηση των λοιμωδών - μεταδοτικών και παρασιτικών 
νοσημάτων των ζώων. 

(3) Την εφαρμογή προγραμμάτων εξυγιάνσεων της 
κτηνοτροφίας. 

(4) την εκτέλεση του υγειονομικού κτηνιατρικού 
ελέγχου των μεγάλων συγκεντρώσεων ζώων (ζωαγο¬ 
ρές κ.λ.π.) ή ομαδικών μετακινήσεων τους. 

(5) Τη λήψη παθολογικού υλικού και αποστολή του 
στα αρμόδια Εργαστήρια. Την εφαρμογή των μέτρων 
καταπολέμησης των ζωοανθρωπονόσων και την έρευ¬ 
να για τα αίτια των τοξικολοιμώξεων στον άνθρωπο. 

(6) Τη διενέργεια πρόχειρων μικροβιολογικών κ.λ.π. 
εργαστηριακών εξετάσεων με σκοπό επικουρήσεως 
της κλινικής εξετάσεων. 

(7) Την παροχή Κτηνιατρικής περιθάλψεως στ’ άρ¬ 
ρωστα ζώα από μη μεταδοτικά νοσήματα (κατοικίδιων 
ζώων καθώς και των εθνικών δρυμών ή ζωολογικών 
κήπων). 

(8) Τη φροντίδα για την πρόληψη και θεραπεία των 
ζώων που πάσχουν από ασθένειες μεταβολισμού, πε¬ 
ριβάλλοντος, νεογεννήτων, μαστίτιδες κ.λ.π. 

(9) Τη συμπαράσταση στο γεωργοκτηνοτρόφο για 
κάθε θέμα κτηνιατρικής αρμοδιότητας σ’ ότι αφορά 
τη νοσηλεία, περιποίηση των ζώων και βελτίωση της 
κτηνοτροφίας γενικότερα. 

(10) Την υλοποίηση των προγραμμάτων των Κτηνια¬ 
τρικών Εφαρμογών. 

(11) Την με κάθε πρόσφορο μέσο ενημέρωση του 
κοινού σε θέματα αρμοδιότητας της Διεύθυνσης. 

(12) Τη συγκέντρωση και υποβολή στοιχείων σε θέ¬ 
ματα Κτηνιατρικής Περιθάλψεως και Εφαρμογών. 

(13) Την άσκηση ελέγχου καιεπιθεωρήσεωςγιατην 
υγιεινή κατάσταση, ποιότητα, τεχνολογία και καταλ¬ 
ληλότητα των τροφίμων ζωικής προελεύσεως, αλιευ¬ 
μάτων και λοιπών ζώων που προορίζονται για δημό¬ 
σια κατανάλωση. 

(14) Τη διενέργεια αστυκτηνιατρικών επιθεωρήσε¬ 
ων στα καταστήματα διαθέσεως και καταναλώσεως 
τροφίμων ζωικής προελεύσεως από κτηνιατρικής, 
υγειονομικής, ποιοτικής και τεχνολογικής απόψεως. 

(15) Τη με κάθε πρόσφορο μέσο ενημέρωση του 
κοινού για την προστασία του απότους κινδύνουςπου 
διατρέχει η Δημόσια Υγεία από την κατανάλωση ακα¬ 
ταλλήλων τροφίμων ζωικής προελεύσεως. 

ΑΡΘΡΟ 4 

Τροποποιείται το άρθρο 6 ως ακολούθως: 


1.4 ΔΙΕΥΘΥΝΣΗ ΑΛΙΕΙΑΣ 

I. Τη Διεύθυνση Αλιείας συγκροτούντο εξής Τμήματα 
και Γ ραφεία: 

Α. ΤΜΗΜΑ ΘΑΛΑΣΣΙΑΣ ΑΛΙΕΙΑΣ - ΜΕΤΑΠΟΙΗΣΗΣ ΚΑΙ 
ΕΜΠΟΡΙΑΣ ΑΛΙΕΥΤΙΚΩΝ ΠΡΟΪΟΝΤΩΝ ΚΑΙ ΕΚΠΑΙ¬ 
ΔΕΥΣΕΩΝ 

Β. ΤΜΗΜΑ ΥΔΑΤΟΚΑΛΛΙΕΡΓΕΙΩΝ - ΔΙΑΧΕΙΡΙΣΗΣ 
ΕΣΩΤΕΡΙΚΩΝ ΥΔΑΤΩΝ ΚΑΙ ΠΕΡΙΒΑΛΛΟΝΤΟΣ 

Γ. ΓΡΑΦΕΙΟ ΓΡΑΜΜΑΤΕΙΑΣ ΚΑΙ ΟΙΚΟΝΟΜΙΚΟΥ 

II. Οι αρμοδιότητες της Δ/νσης Αλιείας είναι η προ¬ 
στασία και ανάπτυξη της αλιείας και της υδατοκαλλιέρ¬ 
γειας, η παροχή τεχνικών οδηγιών σε αλιείς και αλιευτι¬ 
κούς συνεταιρισμούς, η χορήγηση αδειών αλιείας και 
κατανέμονται στα Τμήματα και Γ ραφεία τους ως εξής: 

Α. ΤΜΗΜΑ ΘΑΛΑΣΣΙΑΣ ΑΛΙΕΙΑΣ - ΜΕΤΑΠΟΙΗΣΗΣ ΚΑΙ 
ΕΜΠΟΡΙΑΣ ΑΛΙΕΥΤΙΚΩΝ ΠΡΟΪΟΝΤΩΝ ΚΑΙ ΕΚΠΑΙ¬ 
ΔΕΥΣΕΩΝ 

(1) Η συγκέντρωση και τήρηση στοιχείων, η μελέτη 
των αλιευτικών θεμάτων, η αντιμετώπιση των προβλη¬ 
μάτων και η λήψη μέτρων για την προστασία και ανά¬ 
πτυξη της αλιείας. 

(2) Η παρακολούθηση της ρύπανσης και της μόλυν¬ 
σης του υδάτινου περιβάλλοντος και η εισήγηση λήψης 
μέτρων για την προστασία του υδρόβιου πλούτου. 

(3) Η εποπτείατων ιχθυοσκαλών και η ρύθμιση θεμά¬ 
των διοίκησης και διαχείρισής τους. 

(4) Η έγκριση για την χορήγηση από τις αρμόδιες αρ¬ 
χές αδειών αλιείας ή σπογγαλιείας και αδειών απόπλού 
για την διενέργεια αλιείας στα διεθνή ύδατα. 

(5) Η χορήγηση οικονομικών ενισχύσεων από εθνι¬ 
κούς και κοινοτικούς πόρους στους αλιείς. 

(6) Η κατάρτιση μελετών και προγραμμάτων για την 
ανάπτυξη και τον εκσυγχρονισμό της Παράκτιας και 
Μέσης Αλιείας. 

(7) Η μελέτη, προγραμματισμός και παρακολούθηση 
της εφαρμογής των έργων που στοχεύουν στην βελτίω¬ 
ση και αύξηση της θαλάσσιας παραγωγής και στην προ¬ 
στασία του αλιευτικού στόλου. 

(8) Η συγκέντρωση και επεξεργασία πάσης φύσεως 
αλ/κών στατιστικών στοιχείων καθώς και η τήρηση - ενη¬ 
μέρωση του Μητρώου αλ/κών σκαφών. 

(9) Η χορήγηση νέου Αριθμού Μητρώου (ΑΜΑΣ) στα 
επαγγελματικά αλ/κά σκάφη. Χορήγηση έγκρισης για 
εκδόσεις - μεταβιβάσεις - ανανεώσεις επαγγελματικών 
και ερασιτεχνικών αδειών αλιείας σκαφών, για χορήγη¬ 
ση πρόσθετων ή ειδικών αλ/κών εργαλείων, για αλλαγή 
σε μηχανές, μετασκευή καθώς και για κάθε άλλη μετα¬ 
βολή σε επαγγελματικά αλ/κά σκάφη. Η έγκριση αντι¬ 
κατάστασης αλιευτικού σκάφους. 

(10) Η χορήγηση άδειας αλιείας γόνου ιχθύων και λοι¬ 
πών υδρόβιων οργανισμών στην επικράτεια του Νομού 
και εφόσον αυτός χρησιμοποιείται στον ίδιο Νομό. 

(11) Η χορήγηση άδειας απόπλου για αλιείς στα διε¬ 
θνή ύδατα και βεβαιώσεις για αλιευτικά αυτοκίνητα. 

(12) Η έγκριση για διενέργεια Αθλητικής Αλιείας 

(13) Η παροχή τεχνικών οδηγιών προς τους αλιείς και 
εισήγηση για λήψη μέτρων αντιμετώπισης των προβλη¬ 
μάτων τους. 

(14) Η μελέτη και εισήγηση μέτρων για την ορθολογι¬ 
κή εκμετάλλευση του υδρόβιου θαλάσσιου πλούτου, 
και την αντιμετώπιση της παράνομης αλιείας. 

(15) Η διαχείριση, εκμετάλλευση και προστασία θα¬ 
λάσσιων οικοσυστημάτων και πάρκων. 

(16) Η παρακολούθηση και εισήγηση μέτρων για την 
προστασία του θαλάσσιου και υδάτινου περιβάλλοντος 
από την ρύπανση και την προστασία των ιχθυαποθεμά- 
των σε συνεργασία με τους συναρμόδιους φορείς. 
Εφαρμογή και παρακολούθηση της τήρησης των συμ¬ 
βάσεων της χώρας με διεθνείς Οργανισμούς και Τρίτες 
χώρες. Παρακολούθηση της αλ/κής προσπάθειας - τή¬ 
ρησης σχετικών στοιχείων. 

(17) Η εισήγηση θεμάτων προσφυγών στο τοπικό Συμ¬ 
βούλιο Αλιείας και τις αλ/κές παραβάσεις, καθώς και 
των θεμάτων Αλιείας προς τα αρμόδια όργανα. 

(18) Η εφαρμογή Κοινοτικών Κανονισμών και η χορή¬ 
γηση οικονομικών ενισχύσεων σε αλιείες με ενέργειες 
στον τομέα θαλάσσιας Αλιείας. 

(19) Η προστασία υγροτόπων σε συνεργασία με συ¬ 
ναρμόδιους φορείς και αντιμετώπιση των περιβαλλο¬ 
ντικών θεμάτων στους υδάτινους αποδέκτες. 

(20) Η συμμετοχή σε Επιτροπές καθορισμού υδάτινων 
αποδεκτών και τη ΝΕΧΩΠ Πρέβεζας. 

(21) Η παρακολούθηση εισαγωγών και εξαγωγών πό¬ 
σης φύσεως προϊόντων αλιείας και υδατ/γειας. 

(22) Η εισήγηση για λήψη μέτρωνγιατηνεπίτευξητων 
σκοπών και την εύρυθμη λειτουργία των ιχθυοσκαλών. 

(23) Η απόφαση εξαιρέσεων υποχρέωσης προσκόμι¬ 
σης αλιευμάτων στις ιχθυόσκαλες του Νομού. 

(24) Η διοργάνωση προγραμμάτων εκπαίδευσης αλιέ- 
ων και υδατοκαλλιεργητών. 

(25) Η χορήγηση βεβαίωση για χρήση ΦΙΧ ιχθυοπαρα- 
γωγικού αυτοκινήτου. 

(26) Η καταγραφή του εξοπλισμού που χρησιμοποιεί¬ 
ται στην Αλιεία και την Υδατοκαλλιέργεια και μεταφορά 
του για αξιολόγηση και περαιτέρω ενέργειες στην Κε¬ 
ντρική Υπηρεσία. 

(27) Βεβαίωση για την άσκηση υπαίθριου εμπορίου 
από αλιείς. 

(28) Η χορήγηση βραβείων για την τόνωση ή ανάπτυ¬ 
ξη αλιευτικού κλάδου ή την εξόντωση επιβλαβών γιατην 
αλιεία υδροβίων ζώων. 

(29) Οι αποφάσεις καταστροφής, εκποίησης και 
έγκρισης του αποτελέσματος της σχετικής δημοπρα¬ 
σίας ή διάθεσης των δημευθέντων υλικών και μέσων 
αλιείας. 

(30) Η λήψη μέτρων για την εξυγίανση της εμπορίας 
καιδιακίνησηςτωναλιευμάτων (νωπών, κατεψυγμένων, 
μεταποιημένων). 

(31) Η εισήγηση για θέματα μεταφοράς - τυποποίη¬ 
σης - συντήρησης - εμπορίας - μεταποίησης αλ/κής πα¬ 
ραγωγής, μαζί με συναρμόδιες υπηρεσίες. 

Β. ΤΜΗΜΑ ΥΔΑΤΟΚΑΛΛΙΕΡΓΕΙΩΝ - ΔΙΑΧΕΙΡΙΣΗΣ 
ΕΣΩΤΕΡΙΚΩΝ ΥΔΑΤΩΝ ΚΑΙ ΠΕΡΙΒΑΛΛΟΝΤΟΣ 

(1) Η διοίκηση, διαχείριση και εκμετάλλευση των 
ιχθυοτρόφων υδάτων, καθώς και η ανάπτυξη της υδα¬ 
τοκαλλιέργειας. 

(2) Η μελέτη και εισήγηση της κατασκευής των ανα¬ 
γκαίων έργων στις εκμεταλλεύσεις εσωτερικών ιχθυο¬ 
τρόφων υδάτων και λιμνοθαλασσών και η πρόταση στο 
ΥΠΕΧΩΔΕ για κατά παρέκκλιση κατασκευή κτιρίων. 

(3) Η ιχθυοτροφική αξιοποίηση των μη εκμεταλλεύσι- 
μων τελμάτων ή άγονων εκτάσεων, η μίσθωση αλυκών 
από το Υπ. Γεωργίας και η επαναφορά της χρήσης αλυ¬ 
κών στο Υπ. Βιομηχανίας. 

(4) Η μίσθωση ιχθυοτρόφων υδάτων απευθείας και 


συμμετοχή σε επιτροπή δημοπράτησης ιχθυοτρόφων 
υδάτων. 

(5) Η εκπόνηση μελετών και προγραμμάτων για την 
ανάπτυξη όλων των μορφών υδατοκαλλιέργειας. 

(6) Η μελέτη - προγραμματισμός και εκτέλεση των 
αναγκαίων έργων που πρέπει να κατασκευασθούν στα 
ιχθυότροφα ύδατα και ειδικότερα στις λιμνοθάλασσες 
γιατην καλύτερη διαχείριση και αξιοποίηση τους. 

(7) Ο καθορισμός της διάρκειας, έναρξης και λήξης τη 
απαγορευτικής περιόδου αλιείας στους ποταμούς. 

(8) Ο καθορισμός της απαγορευτικής περιόδου αλιεί¬ 
ας με κάθε μέσο και εργαλείο στις λίμνες. 

(9) Ο καθορισμός περιορισμών κατά τη διενέργεια 
αλιείας εντός των τεχνητών λιμνών για τη προστασία 
των έργων που υπάρχουν σε αυτές. 

(10) Η έγκριση για διενέργεια εμπλουτισμού λιμνών 
και ποταμών. 

(11) Η εκπόνηση προγραμμάτων εμπλουτισμού ιχθυο¬ 
τρόφων υδάτων και ο έλεγχός τους. 

(12) Η έγκριση εισαγωγής γόνου και αυγών νέων ει¬ 
δών. 

(13) Η σύμφωνη γνώμη για την εισαγωγή από το εξω¬ 
τερικό ζώντων, υδροβίων ζώων για τεχνητή εκτροφή ή 
εμπλουτισμό γλυ κών υδάτων, ως και γονιμοποιού μενών 
αυγών για εκκόλαψη. 

(14) Η συγκέντρωση και επεξεργασία πόσης φύσεως 
υδατ/κών στοιχείων - τήρηση και ενημέρωση του μη¬ 
τρώου των υδατ/κών μονάδων. 

(15) Η χορήγηση αδειών εγκατάστασης και λειτουρ¬ 
γίας μονάδων καλλιέργειας υδρόβιων οργανισμών σε 
γλυκά, υφάλμυρα ή αλμυρά νερά. 

(16) Η θεώρηση σχεδίων για ανέγερση κτιρίων ειδικής 
χρήσης καθώς και κατοικίας διευθυντού φυλάκων. 

(17) Η πρόταση προς ΥΠΕΧΩΔΕ για κατασκευή κτι¬ 
ρίων που προορίζονται για υδατοκαλλιεργητικές εκμε¬ 
ταλλεύσεις κατά παρέκκλιση όρων και περιορισμών. 

(18) Η παροχή τεχνικών οδηγιών στους Αλ/κούς 
Συν/σμούς και τους ιχθ/τές. 

(19) Η εισήγηση θεμάτων προσφυγών στο Τοπικό 
Συμβούλιο Αλιείας για παραβάσεις στον τομέα των 
υδατ/γειών. 

(20) Η έγκριση ανάληψης πιστώσεων από τον ειδικό 
λογαριασμό ΑΤΕ «Βελτιωτικά Έργα Ιχθ/φίων» για έργα 
στις λιμνοθάλασσες. 

(21) Η τεχνική παρακολούθηση της δραστηριότητας 
των Αλ/κών Συν/σμών και η προώθηση ομαδικών δρα¬ 
στηριοτήτων. 

(22) Η παρακολούθηση των εργασιών των πάσης φύ¬ 
σεως Ιχθ/κών Σταθμών (ιδιωτικών) και υδατ/κών μονά¬ 
δων. 

(23) Η λειτουργία εργαστηρίου παρακολούθησης φυ¬ 
σικών παραμέτρων στα ιχθυοτρόφα εν γένει ύδατα και 
η διενέργεια δειγματοληψιών σ’ αυτά. 

(24) Η εφαρμογή Κοινοτικών Κανονισμών και χορήγη¬ 
ση οικονομικών ενισχύσεων για την κατασκευή, εκσυγ¬ 
χρονισμό και επέκταση μονάδων υδατ/γειας και μονά¬ 
δων μεταποίησης αλ/κών προϊόντων. 

(25) Η τήρηση στοιχείων παραγωγής μονάδων ιχθ/γει- 
ας και μονάδων μεταποίησης αλ/κών προϊόντων. 

(26) Η απόφαση για την κοπή των καλάμων στις λί¬ 
μνες. 

(27) Η μίσθωση, με δημοπρασία, των ιχθυοτρόφων εν 

γένει υδάτων, ο καθορισμός της προστατευτικής ζώνης 
γύρω από το τοποθετούμενο αλιευτικό εργαλείο, σε θα¬ 
λάσσιους παραλιακούς χώρους. 

(28) Ο καθορισμός της αμοιβής των επιστατοφυλά- 
κων και κάθε δαπάνης που απαιτείται, για την προσωρι¬ 
νή εκμετάλλευση ιχθυοτροφείου. 

(29) Η παρακολούθηση και ο έλεγχος της διαχείρισης 
εν γένει μισθωτού Αλιευτικού Συνεταιρισμού και των ερ¬ 
γασιών αυτού καλλιέργειας και εκμετάλλευσης του 
ιχθυοτρόφου ύδατος. 

(30) Η απόφαση καταγγελίας της μίσθωσης ιχθυο¬ 
τροφείου. 

(31) Η απόφαση εκμίσθωσης χώρων κατάλληλων για 
καλλιέργεια στρειδιών και μυδιών. 

(32) Η απόφαση δοκιμαστικής τοποθέτησης ταλια- 
νίων και η στη συνέχεια εκμίσθωσης της έκτασης. 

(33) Η απόφαση παραχώρησης χώρων για δοκιμαστι¬ 
κή εγκατάσταση πρωτοτύπου μορφής καλλιέργειας, 
υδρόβιων ζώων, και η στη συνέχεια, μίσθωση των χώ¬ 
ρων και η απόφασης ανανέωσης της μίσθωσης. 

(34) Η επιβολή ειδικών ή πρόσθετων περιοριστικών 
της αλιείας μέτρων για ποτάμιους, λιμναίους, λιμνοθα- 
λάσσιους και άλλους υδάτινους εσωτερικούς χώρους 
του Νομού. 

(35) Η παρακολούθηση της εφαρμογής των όρων των 
συμβάσεων εκμίσθωσης υπό του δημοσίου των ιχθυο- 
τρόφων υδάτων. 

(36) Η πρόταση για εγγραφή πιστώσεων για απαλλο¬ 
τρίωση υδάτινων και χερσαίων εκτάσεων. 

(37) Η έγκριση οικονομοτεχνικής μελέτης για την πα¬ 
ραχώρηση δημοσίων ιχθυοτροφείων σε Ο.Τ.Α. 

(38) Η απόφαση αξιοποίησης, ιχθυοτροφικά, των μη 
εκμεταλλεύσιμων τελμάτων ή άγονων εκτάσεων σε συ¬ 
νεργασία με αρμόδιες υπηρεσίες. 

(39) Η κατάρτιση μελετών και η εφαρμογή προγραμ¬ 
μάτων ανάπτυξης του ιχθυοπονικού πλούτου των ορει¬ 
νών ρεόντων υδάτων, σε συνεργασία με τις αρμόδιες 
δασικές υπηρεσίες. 

(40) Η έγκριση περιβαλλοντικών όρων για εγκατάστα¬ 
ση μονάδων υδατοκαλλιεργειών. 

Γ. ΓΡΑΦΕΙΟ ΓΡΑΜΜΑΤΕΙΑΣ ΚΑΙ ΟΙΚΟΝΟΜΙΚΟΥ 

(1) Η τήρηση του πρωτοκόλλου. 

(2) Η διακίνηση της αλληλογραφίας, κοινής και εμπι- 
στευτικής (πρωτοκόλληση - συσχέτιση - διανομή - ανα¬ 
παραγωγή - διεκπεραίωση - αρχειοθέτηση). 

(3) Η επικύρωση αντιγράφων και φωτοαντιγράφων 
οποιονδήποτε εγγράφων. 

(4) Η οργάνωση - ταξινόμηση - τήρηση του αρχείου. 

(5) Η σύνταξη του προϋπολογισμού της υπηρεσίας, η 
διεκπεραίωση των δαπανών λειτου ργίας της υπη ρεσίας 
κα των διαφόρων προμηθειών. 

(6) Η μισθοδοσία - ρύθμιση των θεμάτων προσωπικού 
(μισθολογικά κλιμάκια, αναρρωτικές άδειες κ.λπ.). 

(7) Η πληρωμή των δικαιούχων, από Κοινοτικές και 
Εθνικές επιδοτήσεις. 

(8) Η πληρωμή των έργων Δημοσίων Επενδύ-σεωντου 
Τομέα Αλιείας. 

ΑΡΘΡΟ 5 

Το άρθρο 8 ΔΙΕΥΘΥΝΣΗ ΟΡΥΚΤΟΥ ΠΛΟΥΤΟΥ ΚΑΙ 
ΒΙΟΜΗΧΑΝΙΑΣ τροποποιείται ως κατωτέρω: 


Α. ΤΜΗΜΑ ΛΕΙΤΟΥΡΓΙΑΣ ΒΙΟΜΗΧΑΝΙΩΝ 

Η παράγραφος 1 τροποποιείται ως κατωτέρω: 

(I) Η χορήγηση αδειών εγκατάστασης, επέκτασης, εκ¬ 
συγχρονισμού και λειτου ργίας των βιομηχανιών, των πό¬ 
σης φύσεως ηλεκτρομηχανολογικών εγκαταστάσεων, 
καθώς και εργοστασίων παραγωγής και αποθήκευσης 
εκρηκτικών, ως επίσης εγκαταστάσεων εναποθήκευσης 
υγρών καυσίμων και υγραερίων μέχρι 50.000 πί3. 

Προστίθενται παράγραφοι: 

(10) Η χορήγηση αδειών εγκατάστασης, επέκτασης 
και λειτουργίας εγκαταστάσεων αποθήκευσης και δια¬ 
κίνησης υγρών καυσίμων, υγραερίων, λιπαντικών και 
ασφάλτου χωρητικότητας από 10.000 κ.μ. έως και 
50.000 κ.μ., καθώς και μονάδων αναγέννησης ορυκτε¬ 
λαίων ανεξάρτητα ιπποδύναμης. 

(II) Η έγκριση ανέγερσης, κατά παρέκκλιση, πολυω¬ 
ρόφων κτιρίων επικίνδυνων, εφόσον αυτό επιβάλλεται 
για λειτουργικούς λόγους. 

Β. ΤΜΗΜΑ ΑΝΕΛΚΥΣΤΗΡΩΝ ΚΑΙ ΕΠΑΓΓΕΛΜΑΤΙΚΩΝ 
ΑΔΕΙΩΝ 

Προστίθενται οι παράγραφοι: 

(5) Η χορήγηση ειδικών αδειών εργοστασίων κατα¬ 
σκευής και επισκευής ατμολεβήτων. 

(6) Η επιβολή ποινών και προστίμων στους παραβάτες 
της ΚΥΑ 18173/88 περί ηλεκτροκίνητων ανελκυστήρων. 

Γ. ΤΜΗΜΑ ΟΡΥΚΤΟΥ ΠΛΟΥΤΟΥ 

Τροποποιείται η παρ. (4) ως κατωτέρω: 

(4) Η χορήγηση αδειών υλοτομίας δασών για τις ανά¬ 
γκες εκμετάλλευσης των λιγνιτωρυχείων, αδειών χρή¬ 
σης αιγιαλού και παραλίας για την κατασκευή και λει¬ 
τουργία εγκαταστάσεων μεταλλευτικών επιχειρήσεων 
και αξιόλογων λατομικών επιχειρήσεων, αδειών εγκα¬ 
τάστασης και λειτουργίας ηλεκτρομηχανολογικών 
εγκαταστάσεων σε λατομεία αδρανών υλικών. 

Προστίθενται οι παράγραφοι: 

(9) Η έγκριση μελετών για έργα και προμήθειες μηχα¬ 
νημάτων, υλικών και ειδών βελτίωσης των αλυκών, η 
απόφαση για τη διεξαγωγή δημόσιου μειοδοτικού δια¬ 
γωνισμού για την εκτέλεση των παραπάνω έργων και 
προμηθειών, καθώς και η ανάθεση του τεχνικού ελέγ¬ 
χου, της επιθεώρησης και επίβλεψηςτων εκτελουμένων 
τεχνικών έργων σε μηχανικούς δημοσίων έργων. 

(10) Η παροχή έγκρισης για την μεταβολή των όρων ή 
άλλων στοιχείων των εργολαβικών συμβάσεων για θέ¬ 
ματα αλυκών. 

(11) Η εποπτεία και ο έλεγχος της λειτουργίας του 
ηλεκτρομηχανολογικού εξοπλισμού των αλυκών. 

(12) Η λήψη κάθε αναγκαίου οικονομικού και διοικητι¬ 
κού μέτρου για την εύρυθμη λειτουργία των αλυκών. 

(13) Η πρόσληψη, απόλυση και πληρωμή αμοιβών ερ- 
γατοτεχνικού προσωπικού αλυκών. 

(14) Η διενέργεια επιθεωρήσεων και ελέγχου αποδο- 
τικότητας των αλυκών 

(15) Η χορήγηση αδειών χρήσης νερού, εκτέλεσης 
έργου αξιοποίηση υδατικών πόρων για πλυντήρια αυ¬ 
τοκινήτων. 

Δ. ΤΜΗΜΑ ΣΧΕΔΙΑΣΜΟΥ (ΒΙΟΜΗΧΑΝΙΚΗΣ ΚΑΙ ΤΕ¬ 
ΧΝΟΛΟΓΙΚΗΣ ΑΝΑΠΤΥΞΗΣ) ΚΑΙ ΕΛΕΓΧΟΥ 

Προστίθεται οι παράγραφοι: 

(12) Η επιβολή προστίμων στους παραβάτες της ΚΥΑ 
10451/89 περί εμφιαλωτηρίων πεπιεσμένων αερίων και 
την διακινήσεως των φιαλών συσκευασίας τους. 

(13) Η χορήγηση αδειών εγκαταοτάσεως και λειτουρ¬ 
γίας φωτοβόλων σωλήνων, φωτεινών επιγραφών και 
ηλεκτρονικών ανυψωτικών μηχανημάτων και ο έλεγχος 
της λειτουργίας αυτών. 

(14) Η έγκριση ατελούς εισαγωγής εξοπλισμού κ.λ.π. 
προοριζομένου για επαρχιακές ξενοδοχειακές επιχει¬ 
ρήσεις. 

(15) Η διενέργεια δειγματοληψιών για τον έλεγχο των 
πλαστικών σωλήνων που χρησιμοποιούνται για τη μετα¬ 
φορά πόσιμου νερού και αποχετευτικών λυμμάτων, κα¬ 
θώς και για συστήματα αποχετεύσεως στα κτίρια. 

(16) Η διενέργεια ελέγχου των προϊόντων τσιμέντου. 

(17) Η έγκριση παραγωγής εκρηκτικών υλών. 

(18) Η έκδοσης απόφασης για την επιβολή προστίμων 
σε βάρος οποιουδήποτε παράγει, κατέχει ή διαθέτει 
στην αγορά εκρηκτικά που δεν πληρούν τις νόμιμες 
απαιτήσεις. 

(19) Η χορήγηση άδειας μεταπωλητή πετρελαιοει¬ 
δών προϊόντων για θέρμανση. 

ΑΡΘΡΟ 6 

Τροποποιείται το άρθρο 12 ως κατωτέρω: 

ΔΙΕΥΘΥΝΣΗ ΥΓΕΙΑΣ - ΠΡΟΝΟΙΑΣ 
Διάρθρωση - Αρμοδιότητες 

I. Τη Διεύθυνση Υγείας - Πρόνοιας συγκροτούν τα 
εξής Τμήματα και Γραφεία: 

Α. ΤΜΗΜΑ ΥΓΕΙΑΣ ΜΕΤΑ ΥΠΑΓΟΜΕΝΑ Σ’ ΑΥΤΟ ΓΡΑ¬ 
ΦΕΙΑ: 

α. ΓΡΑΦΕΙΟ ΔΗΜΟΣΙΑΣ ΥΓΙΕΙΝΗΣ 

β. ΓΡΑΦΕΙΟ ΔΗΜΟΣΙΑΣ ΥΓΕΙΑΣ ΚΑΙ ΥΓΕΙΟΝΟΜΙΚΟΥ 
ΕΛΕΓΧΟΥ 

Β. ΤΜΗΜΑ ΠΡΟΝΟΙΑΣ ΜΕ ΤΟ ΥΠΑΓΟΜΕΝΟ Σ’ ΑΥΤΟ 
ΓΡΑΦΕΙΟ: 

α. ΓΡΑΦΕΙΟ ΚΟΙΝΩΝΙΚΩΝ ΥΠΗΡΕΣΙΩΝ 

II. Οι αρμοδιότητες της διεύθυνσης Υγείας- Πρόνοιας 
κατανέμονται στα Τμήματα και Γ ραφεία ως εξής: 

Α. ΤΜΗΜΑ ΥΓΕΙΑΣ 

Οι αρμοδιότητες των παραγράφων (2), (3) και (7) υπά¬ 
γονται στο Γ ραφείο Δημόσιας -Υγιεινής. 

α. ΓΡΑΦΕΙΟ ΔΗΜΟΣΙΑΣ ΥΓΙΕΙΝΗΣ 

(1) Υλοποίηση όλων των προγραμμάτων δημόσιας 
υγιεινής, όπως ανοσοποίηση ευπαθών ομάδωντου πλη¬ 
θυσμού, πρόληψη λοιμωδών νόσων, σεξουαλικών μετα¬ 
διδόμενων νοσημάτων, νόσων του ΗΑΝ5ΕΝ, φυματίω¬ 
σης, τροπικών ασθενειών. 

(2) Μέριμνα εφαρμογής μέτρων για την προστασία 
της υγείας των εργαζομένων. 

(3) Εφαρμογή προγραμμάτων προληπτικής ιατρικής 
και οδοντιατρικής με ευρεία έννοια, οικογενειακού 
προγραμματισμού, υγιεινής μητρότητας, βρεφικής, 
προσχολικής και σχολικής ηλικίας, καθώς και προ¬ 
γραμμάτων χρονιών και δυσιάτων νοσημάτων και ψυ¬ 
χικής υγιεινής. 

β. ΓΡΑΦΕΙΟ ΔΗΜΟΣΙΑΣ ΥΓΕΙΑΣ ΚΑΙ ΥΓΕΙΟΝΟΜΙΚΟΥ 
ΕΛΕΓΧΟΥ 

(1) Γνωματεύσεις για άδειες ιδρύσεως και λειτουρ¬ 
γίας καταστημάτων υγειονομικού ενδιαφέροντος, κομ¬ 
μωτηρίων, Εργαστηρίων αισθητικών και διαιτολογικών 
κέντρων, Γ υμναστικής, Σχολές χορού πατινάζ, Νεκτρο- 
ταφείων και γραφείων τελετών, Κολυμβητικών δεξαμε¬ 
νών, Στεγνοκαθαριστηρίων, Κέντρων διασκέδασης 
(ηχομετρήσεις). 


(2) Βεβαιώσεις για άδειες ιδρύσεως και λειτουργίας 
Αρτοποιείων, Πρατηρίων άρτου, Αυτοκινήτων μεταφο¬ 
ράς τροφίμων, Αλιείας οστρακοειδών, καλής λειτουρ¬ 
γίας αποχετεύσεων Ξενοδοχείων και ενοικιαζομένων 
δωματίων. 

(3) Άδειες διάθεσης λυμάτων και αποβλήτων εργο¬ 
στασίων και εργαστηρίων τροφίμων και ποτών, Σταυλι- 
κών επιχειρήσεων, Σφαγείων κλπ. 

(4) Συγκρότηση Πρωτοβάθμιων και Δευτεροβάθμιων 
γνωμοδοτικών επιτροπών για ίδρυση και λειτουργία 
πτηνοτροφικών εγκαταστάσεων. 

(5) Έκδοση αποφάσεων προσωρινής ή οριστικής 
απαγόρευσης λειτουργίας καταστημάτων, εργοστα¬ 
σίων υγειονομικού ενδιαφέροντος και σταυλικών εγκα¬ 
ταστάσεων, Χαρακτηρισμού κολυμβητικών ακτών. 

(6) Έκδοση και θεωρήσεις βιβλιαρίων Υγείας επαγ- 
γελματιών, σε καταστήματα και εργοστασίων υγειονο¬ 
μικού ενδιαφέροντος. 

(7) Γίνονται δειγματοληψίες πόσιμου νερού, εμφιαλω¬ 
μένου νερού, θαλάσσιου νερού, κολυμβητικών δεξαμε¬ 
νών, λυμάτων βιολογικών δεξαμενών, εργοστασίων, 
σταυλισμών, κλπ. 

(8) Πρόγραμμα καταπολέμησης κουνουπιών 

(9) Αρχειοθετήσεις όλων των εγγράφων και διατήρη¬ 
ση αρχείων. 

(10) Ασκείται υγειονομικός έλεγχος στις ανωτέρω 
αναφερόμενες επιχειρήσεις, καθώς και σε νοσοκομεία, 
ιδιωτικές κλινικές, παιδικούς σταθμούς, σχολεία, σχο¬ 
λές, σε κάθε είδους συγκοινωνιακά μέσα, στις υδρεύ¬ 
σεις, αποχε-τεύσεις, στον τρόπο και στα μέσα συλλο¬ 
γής κα αποκομιδήςτων απορριμμάτων καθώς και στους 
χώρους διάθεσης αυτών, σε οποιαδήποτε μεταχειρι¬ 
σμένα είδη ιματισμού, υποδήσεως κλπ, στους ανοι¬ 
κτούς δημόσιους ή ιδιωτικούς χώρους, καθώς κα στις 
κατοικίες, σε περίπτωση δημιουργίας ανθυγιεινής 
εστίας και στο περιβάλλον γενικότερα. 

Β. ΤΜΗΜΑ ΠΡΟΝΟΙΑΣ 

Στο τμήμα Πρόνοιας συστήνεταιτο ΓΡΑΦΕΙΟ ΚΟΙΝΩ¬ 
ΝΙΚΩΝ ΥΠΗΡΕΣΙΩΝ με τις κατωτέρω αρμοδιότητες: 

α. ΓΡΑΦΕΙΟ ΚΟΙΝΩΝΙΚΩΝ ΥΠΗΡΕΣΙΩΝ: 

(1) Ανήκουν όλες οι κοινωνικές έρευνες των εφαρμο- 
ζομένων προγραμμάτων: παιδικής προστασίας, τυ¬ 
φλών, χανσενικών, βαριά νοητικών καθυστερημένων, 
κωφαλάλων, ατόμων με 67% αναπηρία, Μεσογειακής 
αναιμίας, παραπληγικών, σπαστικών, κανσίμων, δικα¬ 
στικής συμπα-ράστασης, αναδοχών οικογενειών, υιο¬ 
θεσίας, προστασίας αποφυλακιζομένων, κοινωνικής 
προστασίας. 

Ο έλεγχος όλων των ιδρυμάτων Ι.Δ. μέσω του Κοινω¬ 
νικού Συμβούλου που θα παρέχεται προστασία σε άτο¬ 
μα με πολλαπλές αναπηρίες ανήλικα και ηλικιωμένους. 

ΑΡΘΡΟ 7 

Τροποποιείται το άρθρο 11 ως κατωτέρω: 

1. ΔΙΕΥΘΥΝΣΗ ΠΟΛΕΟΔΟΜΙΑΣ ΚΑΙ ΠΕΡΙΒΑΛΛΟ¬ 
ΝΤΟΣ 

Α. ΤΜΗΜΑ ΠΟΛΕΟΔΟΜΙΚΩΝ ΣΧΕΔΙΩΝ ΚΑΙ ΚΑΝΟ¬ 
ΝΩΝ 

(7) Η επίβλεψη και έγκριση των μελετών και πράξεων 
εφαρμογής ρυμοτομικών σχεδίων. 

(8) Οι πράξεις προσκύρωσης και αναλογισμού λόγω 
ρυμοτομίας. 

Β. ΤΜΗΜΑ ΕΚΔΟΣΕΩΣ ΟΙΚΟΔΟΜΙΚΩΝ ΑΔΕΙΩΝ 

Διαγράφεται η παράγραφος (3). 

ΑΡΘΡΟ 8 

Γ. ΤΜΗΜΑ ΠΛΗΡΟΦΟΡΙΚΗΣ 

Η εξυπηρέτηση των υπηρεσιών της Ν.Α. σε μηχανο¬ 
γραφικές εφαρμογές, από πλευράς ανάλυσης, σχεδία¬ 
σης, προγραμματισμού, τεκμηρίωσης και εφαρμογής 
και ειδικότερα: 

(1) Η επιλογή των δραστηριοτήτων της Ν.Α. που επι¬ 
βάλλεται να μηχανογραφούνται. 

(2) Η ανάπτυξη και υποστήριξη του πληροφοριακού 
συστήματος των υπηρεσιών. 

(3) Η αξιολόγηση, επιλογή και αναβάθμιση του συ- 
στημικού περιβάλλοντος (λειτουργικά συστήματα, βά¬ 
σεις δεδομένων κ.τλ.) καθώς και των ετοίμων προϊόντων 
(πακέτων) αυτοματισμού γραφείου και άλλων που θα 
χρησιμοποιεί η Ν.Α. 

(4) Η λειτουργία, η πλήρης εκμετάλλευσης και η συ¬ 
ντήρηση του εξοπλισμού ηλεκτρονικής επεξεργασίας 
στοιχείων και λοιπών μηχανών και η ασφάλεια του εξο¬ 
πλισμού αυτού. 

(5) Η υποστήριξη για την καλή λειτουργία και η συντή¬ 
ρηση του εξοπλισμού Η/Υ που εγκαθίστανται στις υπη¬ 
ρεσίες της Ν.Α. και η ανανέωση του εξοπλισμού. 

(6) Οργάνωση και λειτουργία Κέντρου Εξυπηρέτηση 
των πολιτών. 

(7) Εκπαίδευση προσωπικού στη χρήση Η/Υ. 

(8) Ανάπτυξη Εφαρμογών προσαρμοσμένων στις 
ανάγκες των Υπηρεσιών. 

(9) Λειτουργία εξειδικευμένων εφαρμογών στο Τμήμα 
και παροχή των επεξεργασμένων δεδομένων στις αρ¬ 
μόδιες Υπηρεσίες. 

(10) Βελτίωση των Τηλεπικοινωνιακών υποδομών των 
Υπηρεσιών. 

(11) Συνεχής παρακολούθηση των τεχνολογικών εξε¬ 
λίξεων και ανάπτυξη μελετών για την εισαγωγή τους 
στον τρόπο λειτουργίας της Νομαρχιακής Αυτοδιοίκη¬ 
σης. 

ΑΡΘΡΟ 9 

Τροποποιείται το άρθρο 17 ως κατωτέρω: 

2. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Διάρθρωση - Αρμοδιότητες 

I. Τη Διεύθυνση Οικονομικών Υπηρεσιών συγκροτούν 
τα εξής Τμήματα: 

Α. ΤΜΗΜΑ ΠΡΟΫΠΟΛΟΓΙΣΜΟΥ ΚΑΙ ΛΟΓΙΣΤΙΚΗΣ ΔΙΑ¬ 
ΧΕΙΡΙΣΗΣ 

Β. ΤΜΗΜΑ ΤΑΜΕΙΑΚΗΣ ΔΙΑΧΕΙΡΙΣΗΣ 

Γ. ΤΜΗΜΑ ΕΣΟΔΩΝ ΚΑ ΠΕΡΙΟΥΣΙΑΣ 

Δ. ΤΜΗΜΑ ΠΡΟΜΗΘΕΙΩΝ ΚΑΙ ΔΙΟΙΚΗΤΙΚΗΣ ΜΕΡΙ¬ 
ΜΝΑΣ 

Ε. ΤΜΗΜΑ ΜΙΣΘΟΔΟΣΙΑΣ 

ΣΤ. ΓΡΑΦΕΙΟ ΓΡΑΜΜΑΤΕΙΑΣ. 

II. Οι αρμοδιότητες του Τμήματος Μισθοδοσίας είναι 
οι ακόλουθες: 

Ε. ΤΜΗΜΑ ΜΙΣΘΟΔΟΣΙΑΣ 

(1) Η εκκαθάριση των αποζημιώσεων, εξόδων παρά¬ 
στασης και κίνησης των αιρετών οργάνων και των απο¬ 
δοχών, λοιπών απολαυών και αποζημιώσεων του προ¬ 
σωπικού της Νομαρχιακής Αυτοδιοίκησης. 

(2) Η τήρηση αρχείου για την ισχύουσα κάθε φορά νο¬ 


μοθεσία που διέπειτο μισθολόγιο καιτιςπάσηςφύσεως 
αποδοχές και αμοιβές των υπαλλήλων. 

ΑΡΘΡΟ 10 

Προστίθεται στο άρθρο 21 παρ. 1 στην κατηγορία Πα¬ 
νεπιστημιακής Εκπαίδευσης (ΠΕ) ο κλάδος: 

κα. Κλάδος ΠΕ Φιλοσοφικών - Θεολογικών - Παιδαγω¬ 
γικών και άλλων σχετικών επιστημών, θέσεις τρεις (3). 

ΑΡΘΡΟ 11 

Τροποποιείται το άρθρο 24 ως κατωτέρω: 

Ο κλάδος ΠΕ Διοικητικός και /ή Οικονομικός περιλαμ¬ 
βάνει τριάντα μία (31) θέσεις. 

ΑΡΘΡΟ 12 

Τροποποιείται το άρθρο 27 ως κατωτέρω: 

Ο κλάδος ΠΕ Μηχανολόγων Ηλεκτρολόγων Μηχανι¬ 
κών περιλαμβάνει επτά (7) θέσεις. 

ΑΡΘΡΟ 13 

Τροποποιείται το άρθρο 38 ως κατωτέρω: 

Ο κλάδος ΠΕ Κτηνιάτρων περιλαμβάνει δεκαέξι (16) 
θέσεις. 

ΑΡΘΡΟ 14 

Τροποποιείται το άρθρο 39 ως κατωτέρω: 

Ο κλάδος ΠΕ Ιχθυολόγων - Βιολόγων περιλαμβάνει 
τέσσερις (4) θέσεις. 

ΑΡΘΡΟ 15 

Τροποποιείται το άρθρο 42 ως κατωτέρω: 

Ο κλάδος ΤΕ Διοικητικός - Λογιστικός περιλαμβάνει 
δεκαπέντε (15) θέσεις 

ΑΡΘΡΟ 16 

Τροποποιείται το άρθρο 43 ως κατωτέρω: 

Ο κλάδος ΤΕ Τεχνολογικών Εφαρμογών περιλαμβά¬ 
νει τριάντα τρεις (33) θέσεις με τις κατωτέρω τροποποι¬ 
ήσεις: 

Μηχανολογίας 9, Τοπογράφων 4, Τεχνολόγων Τροφί¬ 
μων και διατροφής 3. 

Οι λοιπές παραμένουν ως έχουν. 

ΑΡΘΡΟ 17 

Τροποποιείται το άρθρο 44 ως κατωτέρω: 

Ο κλάδος ΤΕ Τεχνολόγων Ιχθυοκομίας - Αλιείας περι¬ 
λαμβάνει τρεις (3) θέσεις. 

ΑΡΘΡΟ 18 

Τροποποιείται το άρθρο 46 ως κατωτέρω: 

Ο κλάδος ΤΕ Δημόσιας Υγιεινής Περιλαμβάνει δεκα¬ 
πέντε (15) θέσεις, με τις κατωτέρω τροποποιήσεις: 

Νοσηλευτικής 2, Κοινωνικής Εργασίας 4. 

Οι λοιπές παραμένουν ως έχουν. 

ΑΡΘΡΟ 19 

Τροποποιείται το άρθρο 47 ως κατωτέρω: 

Ο κλάδος ΤΕ Πληροφορικής περιλαμβάνει τέσσερις 
(4) θέσεις. 

ΑΡΘΡΟ 20 

Τροποποιείται το άρθρο 51 ως κατωτέρω: 

Ο κλάδος ΔΕ Διοικητικών Λογιστικών περιλαμβάνει 
σαράντα οκτώ (48) θέσεις. 

ΑΡΘΡΟ 21 

Τροποποιείται το άρθρο 53 ως κατωτέρω: 

Ο κλάδος ΔΕ Προσωπικού Η/Υ περιλαμβάνει εικοσι- 
πέντε (25) θέσεις. 

ΑΡΘΡΟ 22 

Τροποποιείται το άρθρο 55 ως κατωτέρω: 

Ο κλάδος ΔΕ Τεχνικός Περιλαμβάνει ενενήντα επτά 
(97) θέσεις με τις κατωτέρω τροποποιήσεις: 


Δομικών έργων 22, Τεχνικών Ηλεκτρονικών 1, Γεωργι- 
κού κτηνοτροφικού 3, Εργατοτεχνιτών 4. 

Οι λοιπές παραμένουν ως έχουν. 

ΑΡΘΡΟ 23 

Τροποποιείται το άρθρο 64 ως κατωτέρω: 

Συστήνεται μία (1) θέση Γενικού Διευθυντή ΠΕ οποι- 
ουδήποτε κλάδου. 

Προσθήκη θέσης βαθμού Διευθυντή κατά κλάδο: 
δ. Κλάδος ΠΕ Βιολόγων - Ιχθυολόγων θέση μία (1) 


ΑΡΘΡΟ 24 

Τροποποιείται το άρθρο 65 ως κατωτέρω: 


ΟΡΓΑΝΙΚΗ ΜΟΝΑΔΑ 

2. ΔΙΕΥΘΥΝΣΗ ΓΕΩΡΓΙΚΗΣ ΑΝΑΠΤΥΞΗΣ 

Τμήμα Γεωργικής Ενημέρωσης - Γεωργικής Ανάπτυξης 

Γ ραφείο ΟΔΓΕ 

Γ ραφείο ΒΙΟΑ 

Γ ραφείο Νέων Αγροτών 

Τμήμα Οικονομικών 

Γ ραφείο Μηχανογράφησης 


5. ΔΙΕΥΘΥΝΣΗ ΑΛΙΕΙΑΣ 

Τμήμα θαλάσσιας Αλιείας - Μεταποίησης και Εμπορίας 
Αλιευτικών προϊόντων και Εκπ/σεων 
Τμήμα Υδατοκαλλιεργειών - Διαχείρισης Εσωτερικών 
Υδάτων και Περιβάλλοντος 
Γ ραφείο Γ ραμματείας και Οικονομικού 


9. ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΚΤΕΟ 
ΤμήμαΚΤΕΟ 


11. ΔΙΕΥΘΥΝΣΗ ΥΓΕΙΑΣ - ΠΡΟΝΟΙΑΣ 
Τμήμα Υγείας 


Γ ραφείο Δημόσιας Υγείας και Υγειονομικού Ελέγχου 
Γ ραφείο Δημόσιας Υγιεινής 
Τμήμα Πρόνοιας 

Γ ραφείο Παροχής Κοινωνικών Υπηρεσιών 

13. ΔΙΕΥΘΥΝΣΗ ΠΟΛΙΤΙΚΩΝ ΔΙΚΑΙΩΜΑΤΩΝ 
ΚΑΙ ΠΡΟΣΤΑΣΙΑΣ ΠΟΛΙΤΩΝ 
Γ ραφείο Ισότητας Φύλλων 


16. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
Τμήμα Μισθοδοσίας 


ΠΡΟΪΣΤΑΜΕΝΟΣ 


ΠΕ Γεωπονικού 
ΠΕ Γεωπονικού 
ΠΕ Γεωπονικού 

ΠΕ Οικονομικού σε περίπτωση έλλειψης 
ΤΕ Διοικητικού- Λογιστικού ή ΔΕ Διοικητικού -Λογιστι¬ 
κού ή ΔΕ Χειριστών Η/Υ. 

ΠΕ Βιολόγων - Ιχθυολόγων 

ΠΕ Βιολόγων - Ιχθυολόγων 

ΠΕ Βιολόγων - Ιχθυολόγων 

ΤΕ Διοικητικού- Λογιστικού και σε περίπτωση έλλειψη 
ΔΕ Διοικητικού -Λογιστικού 


ΠΕ Μηχανολόγων -Ηλεκτρολόγων Μηχανικών και σε 
περίπτωση έλλειψης ΤΕ Μηχανολόγων Μηχανικών ή 
ΤΕ Μηχανικών Οχημάτων 


ΠΕ Κοινωνικής Ιατρικής - Υγειονολόγων ή ΠΕ Ιατρών ή 
ΠΕ Νοσηλευτικής ή ΠΕ Διοικητικός και σε περίπτωση 
έλλειψης: ΤΕ Επαγγελμάτων Υγείας (όλων των κλά¬ 
δων) ή ΤΕ Διοικητικός - Λογιστικός 
Ομοίως ως το Τμήμα Υγείας 
Ομοίως ως το Τ μήμα Υγείας 
ΠΕ Ιατρών και σε περίπτωση έλλειψης ΠΕ 
Κοινωνιολόγων ή ΠΕ Νοσηλευτικής ή ΠΕ Διοικητικός 
Ομοίως ως ανωτέρω 


ΠΕ Διοικητικών ή ΠΕ Διοικητικού Οικονομικού ή 
ΤΕ Διοικητικός - Λογιστικός ή ΠΕ Κοινωνιολόγων ή 
ΤΕ Κοινωνικών Λειτουργών. 


ΠΕ Διοικητικού ή/και Οικονομικού και σε περίπτωση 
έλλειψης ΤΕ Διοικητικού - Λογιστικού και σε περί¬ 
πτωση έλλειψης ΔΕ Διοικητικού- Λογιστικού. 




ΦΕΚ1734 

ΑΡΘΡΟ 25 

Από τις διατάξεις αυτής της απόφασης δεν προκαλεί- 
ται δαπάνη εις βάρος του Κρατικού προϋπολογισμού, 
ούτε εις βάροςτου προϋπολογισμού, της Νομαρχιακής 
Αυτοδιοίκησης Πρέβεζας. 


Να δημοσιευθεί στην Εφημερίδα της Κυβερνήσεως 
Πρέβεζα, 12 Δεκεμβρίου 2001 

Ο Πρόεδρος του Ν.Σ. 

ΕΥΣΤΡΑΤΙΟΣ ΙΩΑΝΝΟΥ 

ΘΕΣΕΙΣ ΠΡΟΣΩΠΙΚΟΥ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΠΡΕΒΕΖΑΣ 



ιΗπΙη Ι'Ι 



Προσωπικό Ι.ΔΑ.Χ. 
Ειδικότητάς_ 











































































23570 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βΐ. 9 Γ 

Θ-ΓΠ3Μ: \Λ/θβΐΤ135ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 -5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713-5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041)597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• ΓιαταΦΕΚαπό 1 μέχρι 24 σελίδες 300 δρχ. (0,88 βυτο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά 8σέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευρό 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίειτιεί 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

θϋΙΌ 

δρχ- 

θυΐΌ 

δρχ- 

ΘΙΙΓΟ 

δρχ- 

ΘϋΙΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε.Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθτπθί, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























